## РАЗДЕЛ IV

## ПРОЕКТ НА ДОГОВОР

**Проектът на договор е еднакъв за всички обособени позиции**

**Д О Г О В О Р за СМР**

**ОБОСОБЕНА ПОЗИЦИЯ №………………………….**

 Днес, ....................... г. в с. Борован, между:

**ОБЩИНА БОРОВАН,** ЕИК по БУЛСТАТ …………………,със седалище и адрес на управление: с. Борован, п.к. ………, ул.”………………..” № …………, представлявана от …………………… – **Кмет на община Борован** и ……………………………– Главен счетоводител, наричана за краткост **ВЪЗЛОЖИТЕЛ**, от една страна,

и

**„……………………..”**, с ЕИК ……….……, със седалище и адрес на управление ………………..….., ул. „……………………” № ……..., представлявано от ……….. в качеството му на ………………., наричан за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“),

на основание чл. 112, ал. 1 от Закона за обществените поръчки и в изпълнение на решение № .............. г. на кмета на Община Борован за определяне на изпълнител за обществена поръчка с предмет: **„Реконструкция на част от водоснабдителните системи на селата в община Борован по четири обособени позиции:**

**Обособена позиция № 1: Реконструкция на част от водоснабдителната система на с. Добролево;**

**Обособена позиция № 2: Реконструкция на част от водоснабдителната система на с. Сираково;**

**Обособена позиция № 3: Реконструкция на част от водоснабдителната система на с. Нивянин;**

**Обособена позиция № 4: Реконструкция на част от водоснабдителната система на с. Малорад”.**

се сключи настоящият договор за извършване на строително-монтажни работи, при следните условия:

1. **ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни, срещу определеното в договора възнаграждение, извършване на конкретни видове СМР за изграждането на обекта.

(2) Работите трябва да бъдат извършени в пълно съответствие с клаузите на този договор, установените нормативни и технически изисквания, одобрените строителни книжа, предписанията и заповедите в Заповедната книга на строежа, Техническата спецификация и при условията на приетите „Предложение за изпълнение на поръчката” – Образец № 2 и „Ценово предложение” – Образец № 3 и КСС – неразделна част от ценовото предложение.

**Чл. 2.** В срок до 3 (*три*) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (*три*) дни от настъпване на съответното обстоятелство.(*ако е приложимо*)[[1]](#footnote-1)

**ІІ. СРОКОВЕ ЗА ИЗВЪРШВАНЕ НА СТРОИТЕЛСТВОТО**

**Чл. 3.** (1) Договорът влиза в сила на *посочената в началото му дата, на която е подписан от Страните.*

**(2) Срокът за изпълнение на предвидените СМР по настоящия договор е ………. (……………) месеца** (съобразно направеното в офертата на ИЗПЪЛНИТЕЛЯ предложение), като срокът за изпълнение на поръчката започва да тече от датата на подписване на Протокол за откриване на строителна площадка и определяне на строителна линия и ниво за строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството), но не по-късно от 31.12.2020 г.

Срокът е обоснован с приложен в поръчката и приет от ВЪЗЛОЖИТЕЛЯ подробен линеен график, придружен с диаграма на работната ръка, неразделна част от настоящия договор.

(3) Действието на договора за обществена поръчка се прекратява след издаване на Разрешение за ползване на обекта, при условия и по ред определени с Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

(4) В случай на необходимост от изменение в одобрения инвестиционен проект в етапа на изпълнение на СМР, в случай на неблагоприятни метеорологични условия, които правят изпълнението на СМР невъзможно или при възникване на друга законова хипотеза, страните спират изпълнението на СМР по реда, предвиден в Наредба № 3 от 31.07.2003 г. за съставяне на актове и протоколи по време на строителството. В случай на спиране при условията на настоящата алинея, срокът за изпълнение на договореното СМР се удължава с периода на надлежно осъщественото спиране на строителния процес, при спазване условията на чл.116 от ЗОП.

**ІІІ. ЦЕНИ И НАЧИН НА ПЛАЩАНЕ**

**Чл. 4.** (1) Цената за изпълнение на договора, която **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ**, е в размер на:

**…………… (словом: ……………………) лева без ДДС** и

**……………(словом: ……………………………..) лева с включен ДДС,** (наричана по-

нататък „Цената“ или „Стойността на Договора“), съгласно Ценовото предложение на Изпълнителя.

* + 1. Цената по чл. 4, ал. 1 е окончателна и не подлежи на промяна, освен при условията на чл.116 от ЗОП.
		2. В цената по ал. 1 са включени всички необходими разходи на **ИЗПЪЛНИТЕЛЯ** за изпълнението на обекта, включително тези за подготовка на строителството, извършването на временните строителни работи, за осигуряване на транспорта на машините и заплащането на работната ръка, временната организация на движението, депонирането на негодни почви и строителни отпадъци, /осигуряване на съответния процент рециклирани отпадъци/, промяна в организацията на строителството, охрана на труда, застраховка на СМР и на професионалната си отговорност, разходи по изготвяне на екзекутивна документация, разходи за лабораторни проби и изпитвания, за изготвяне на проект за попълване на кадастъра и всички други присъщи разходи, както и други неупоменати по - горе, но необходими за изпълнението и завършването на всички дейности по договора и издаване на разрешение за ползване на обекта.
		3. Договорените цени на видовете работи по количествено - стойностната сметка няма да бъдат променяни за целия период на строителство. Цената на финансовия риск за срока на изпълнение на обекта също е включена в цената на договора.

**Чл. 5.** (1) Непредвидените разходи ще се остойностяват на база единичните цени за съответните видове дейности от количествено – стойностната сметка. За видовете СМР и дейности, за които няма предложени единични цени, единичната цена се образува на база елементи на ценообразуване, предложени в офертата, както следва:

Средна часова ставка …………… лв./час;

Допълнителни разходи за труд …………… %

Допълнителни разходи върху механизация …………… %

Доставно-складови разходи …………… %

Печалба …………… %

1. За целите на настоящия договор под „непредвидени разходи“ ще се разбира легалната дефиниция на § 1, т. 15 от ДР на Наредба № 12/25.07.2016 г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 -2020 г., а именно:

*„Непредвидени разходи“ са разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.*

1. Ще бъдат одобрявани непредвидени разходи, които при полагане на дължимата грижа не са могли да бъдат предвидени при първоначалното проектиране. Ако непредвидени разходи не отговарят на това условие (тоест проектантът е могъл при добросъвестно изпълнение на задълженията си по съответния договор за проектиране, да идентифицира и включи съответните необходими материали/СМР), същите няма да бъдат одобрени.
2. Непредвидени разходи ще бъдат одобрявани и заплащани само при доказана необходимост и след направено изменение на сключения договор за обществена поръчка при условията и по реда на чл. 116 от ЗОП. Изменението на сключения договор подлежи на последващ контрол от ДФЗ.
3. **В случаите на изменение на сключения договор за обществена поръчка по реда на чл. 116 от ЗОП впоследствие, поради необходимост от извършване на непредвидени разходи, последните следва като стойности на отделните позиции, посочени в съответната заменителна таблица да са в рамките на приетите лимити за различните видове дейности, съгласно изискванията на ПРСР, Наредба № 12/25.07.2016 г., ДБФП и приложенията към него.**
4. ВЪЗЛОЖИТЕЛЯТ ще заплати на ИЗПЪЛНИТЕЛЯ само непредвидени разходи, които са одобрени от ДФЗ – РА и изменението на сключения договор при условията и по реда на чл. 116 от ЗОП е съгласувано от ДФЗ – РА.

**Чл.6. ВЪЗЛОЖИТЕЛЯТ** заплаща на **ИЗПЪЛНИТЕЛЯ** договореното възнаграждение за изпълнение на СМР по чл. 4, ал. 1 от настоящия договор, както следва:

 **(1) Авансово плащане** в размер до **45% (четиридесет и пет на сто)** от цената по договора се извършва в срок от 30 (*тридесет*) дни, след датата на последното по време действие:

* 1. съгласуване от ДФЗ – РА на проведената процедура за възлагане на обществената поръчка и сключения договор;
	2. получаване от възложителя на авансово плащане от Държавен фонд „Земеделие“ – РА по ДБФП № 06/07/2/0/00353 от 13.06.2018 г. с предмет „Реконструкция на част от водоснабдителните системи на с. Добролево, с, Сираково, с. Нивянин, с. Малорад - община Борован”
	3. представена от изпълнителя на гаранция за авансово предоставени средства.

**Гаранция в полза на възложителя за авансово предоставените средства не се представя, ако изпълнителят писмено е заявил** при подписване на договора, че не желае да бъде извършвано авансово плащане. В този случай сумата, предназначена за авансовото плащане се трансформира към окончателното плащане и за него се прилагат правилата за извършване на окончателно плащане.

4. представяне на фактура в оригинал от Изпълнителя към Възложителя на стойност равна на стойността на исканото авансово плащане. Фактурата се издава след постъпване на авансовите средства по сметката на Община Борован.

 **(2) Окончателното плащане** е сумата равна на разликата между стойността на договора между Възложител и Изпълнител, и получената сума от авансово плащане /в случай, че има такова/. От него се приспадат всички неустойки, обезщетения и други дължими от Изпълнителя суми, за стойността с която надвишават гаранцията за добро изпълнение. За размера на сумата при искане за окончателно плащане по договора Изпълнителят прилага **проформа фактура** и Протокол за установяване извършените и подлежащи на заплащане натурални видове СМР.

Заплащането се извършва след приключване на всички дейности и окончателното приемане на изпълнената работа от специална комисия, назначена от ВЪЗЛОЖИТЕЛЯ след съставяне на Акт образец 15 - Констативен акт за установяване годността за приемане на строежа при предаването на строежа и строителната документация от строителя на възложителя, съгласно Наредба № 3 от 2003 г., в срок до 30 /тридесет/ дни след одобрено искане за окончателно плащане и преведени средства от ДФЗ-РА.

При подписването и одобряването на представената от Изпълнителя проформа фактура за окончателно плащане се представят:

* Акт за установяване на всички видове и количества изпълнени строително-монтажни работи, подлежащи на изплащане, придружен с всички необходими актове и протоколи по Наредба № 3 от 2003 г. за съставяне на актове и протоколи по време на строителството (ДВ, бр. 72 от 2003 г.) (Наредба № 3 от 2003 г.);
* Сертификати и декларации за съответствие на вложените материали;
* Констативен акт за установяване годността за приемане на строежа при предаването на строежа и строителната документация от строителя на възложителя (образец № 15 съгласно Наредба № 3 от 2003 г.);
* Екзекутивна документация, отразяваща несъществените отклонения от съгласуваните проекти по чл.175 от ЗУТ;
* Обобщен приемно-предавателен протокол между Възложителя и Изпълнителя за всички видове изпълнени и приети строително-монтажни работи;
* Протокол за установяване годността за ползване на строежа (образец 16).

**(3)** След одобряване на искането за окончателно плащане от финансиращия орган, изпълнителят издава фактура в оригинал на стойност на одобрените средства. **ВЪЗЛОЖИТЕЛЯТ**, във връзка с извършване на плащанията по предходните алинеи, по изключение може да се позове на разпоредбата на чл.303а, ал.2 от ТЗ и да договори срок за изпълнение на парично задължение по-дълъг от 30 дни, но не повече от 60 дни, когато това се налага от естеството на стоката или услугата или по друга важна причина.

**Чл.7. (1)** Плащането на сумата по чл. 6, ал. 2 се извършва след представяне на надлежно издадена фактура по сметка на **ИЗПЪЛНИТЕЛЯ** и на оформени и подписани документи за приемане на работата, съгласно изискванията на Раздел VI (Приемане изпълнението на предмета на договора) от настоящия договор.

1. В случай, че при извършване на административни проверки и/или проверки на място, ДФЗ – РА установи несъответствие с предварително договорените и заявени параметри (количества, дейности) и реално изпълнените такива, в резултат на което съответните разходи са определени като недопустими, **ИЗПЪЛНИТЕЛЯТ** коригира изготвените документи до размера на реално извършените и доказани за допустими разходи. Наложени санкции и неустойки в резултат на установените несъответствия са за сметка на **ИЗПЪЛНИТЕЛЯ**.
2. **ВЪЗЛОЖИТЕЛЯТ** има право да удържи санкции и/или неустойки, дължими от **ИЗПЪЛНИТЕЛЯ**, наложени по силата на настоящия договор от размера на окончателното плащане.

**Чл. 8.** (1)При възникване на непредвидени количества и видове строителни работи в рамките на договорената стойност и при доказана необходимост, **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ.**

(2) Непредвидените разходи ще се доказват и разплащат заедно с окончателното плащане и след представяне на оформени и подписани документи за приемане на работата, съгласно изискванията на Раздел VI (Приемане изпълнението на предмета на договора) от настоящия договор.

**Чл.9.** (1)Всички плащания по този договор се извършват в лева чрез банков превод последната банкова сметка на **ИЗПЪЛНИТЕЛЯ**:

Банка: […………………………….]

BIC: […………………………….]

IBAN: […………………………….].

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.
2. Всички фактури за извършване на плащания се изготвят на български език, в съответствие със Закона за счетоводството, подзаконовите нормативни актове и изискванията на ПРСР.

**В описателната им част се вписва задължително следният текст**: *„Разходът е направен по ДБФП № 06/07/2/0/00353 от 13.06.2018 г., финансиран по Програмата за развитие на селските райони за периода 2014 -2020 г., съфинансирана от Европейския земеделски фонд за развитие на селските райони“.*

**Чл. 10.**[[2]](#footnote-2). (1) В случай, че за изпълнението на договора за съответната обособена позиция, Изпълнителят е възложил изпълнението на част от поръчката на подизпълнител, и същата може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя в съответствие с разпоредбите на чл. 66, ал. 8-11 от ЗОП.

(2) Директните разплащания към подизпълнители се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по заплащане Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже директно плащане на подизпълнител, когато искането за плащане е оспорено от Изпълнителя, до момента на отстраняване на причината за отказа.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** **ИЗПЪЛНИТЕЛЯТ има право:**

(1) Да иска от ВЪЗЛОЖИТЕЛЯ необходимото съдействие за изпълнение на работата.

(2) Да иска от ВЪЗЛОЖИТЕЛЯ приемане на работата, в случай че е изпълнена точно.

(3) Да получи уговореното по-горе възнаграждение за изпълнената и приета работа.

(4) Да поиска удължаване на крайния срок за изпълнение на работите по договора, в предвидените в ЗОП случаи, в случай че климатични или други обективни условия попречат на възможността му за работа. За целта той трябва да представи мотивирано писмено искане, в което да изложи подробно причините, поради които крайният срок не може да бъде спазен. Това искане трябва да бъде подкрепено със съответни доказателства като например: данни от Националния институт по метеорология и хидрология и други подходящи.

**Чл. 12.** **ИЗПЪЛНИТЕЛЯТ е длъжен:**

(1) Да извърши строителството с грижата на добрия търговец, като спазва предвиденото в техническите спецификации и изискванията на строителните, техническите и технологичните правила и нормативи за съответните дейности.

(2) Да влага в строителството висококачествени материали и строителни изделия, и съобразно нормативните изисквания и техническите спецификации и направената от него оферта и приложения, както и да извършва качествено СМР. Материалите се доставят със сертификат за качество и сертификат за произход, доказващи съответствието на доставяните материали с направеното в офертата предложение в процедурата по сключването на настоящия договор и отразени и посочени в Предложението за изпълнение на поръчката, неразделна част от настоящия договор. Подмяната на посочен и одобрен в офертата материал става само с писмено одобрение от ВЪЗЛОЖИТЕЛЯ.

(3) Да поеме разходите за консумация на електроенергия, вода и други консумативи, необходими за изпълнение на обекта, за своя сметка.

(4) Да опазва имуществото на ВЪЗЛОЖИТЕЛЯ. При нанесени щети на имуществото на ВЪЗЛОЖИТЕЛЯ се задължава на заплати разходите за възстановяването му.

(5) Да спазва изискванията на плана за безопасност и здраве, на основание НАРЕДБА № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и мерките по опазването на околната среда - съгласно Закона за опазване на околната среда и Предложение за изпълнение на поръчката на ИЗПЪЛНИТЕЛЯ.

(6) Да уведомява ВЪЗЛОЖИТЕЛЯ за извършените строително-монтажни работи, които подлежат на закриване и чието качество и количество не могат да бъдат установени по-късно. След съставяне на акт обр.12, ВЪЗЛОЖИТЕЛЯТ ще дава писмено разрешение за закриването им. Всички работи, които са закрити, без да е съставен акт, ще бъдат откривани по искане на ВЪЗЛОЖИТЕЛЯ, за сметка на ИЗПЪЛНИТЕЛЯ.

(7) Да уведомява ВЪЗЛОЖИТЕЛЯ за възникнали проблеми при изпълнението на проекта и за предприетите мерки за тяхното решаване.

(8) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

(9) Да съгласува всички налагащи се промени в линейния си график по време на изпълнение на обекта с ВЪЗЛОЖИТЕЛЯ.

(10) Да предприема необходимите мерки за опазване на помещения на съществуващи сгради и пътищата, ползвани от него по време на строителството, за което носи пълна отговорност. Да организира и изпълнява всички появили се по време на строителството въпроси, свързани с временната организация на пътния трафик и съгласувания с другите заинтересовани страни и компетентните органи.

(11) Да застрахова професионалната си отговорност съгласно разпоредбата на чл. 171 от ЗУТ и Наредба за условията и реда за задължително застраховане в проектирането и строителството /ДВ бр.17 от 2004 год./. за имуществена отговорност за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията му по настоящия договор на стойност не по-малка от стойността на договора. Застраховката следва да бъде валидна през цялото време на изпълнение на договора, като при всяко изтичане на срока на валидност незабавно се представя нова застрахователна полица.

(12) При възникнали дефекти в извършените СМР в периода на гаранционния срок на същите, констатирани от ВЪЗЛОЖИТЕЛЯ и получаване на Уведомително писмо от страна на ИЗПЪЛНИТЕЛЯ, ИЗПЪЛНИТЕЛЯТ се задължава да започне работа по отстраняване на същите без допълнително заплащане, в срок от 5 (пет) календарни дни.

(13) Да сключи договор/и за подизпълнение с посочените в офертата му подизпълнители и в срок от 3 (три) календарни дни от сключване на настоящия договор да предостави копие на ВЪЗЛОЖИТЕЛЯ. Този срок важи и в случай на включване на подизпълнител по време на изпълнение на договора, като в този случай следва да бъдат спазени условията на чл. 66, ал. 2, ал. 11 и ал. 12 от ЗОП. В случай на замяна на подизпълнител по време на изпълнение на договора ИЗПЪЛНИТЕЛЯТ следва да изпрати допълнителното споразумение за замяната на ВЪЗЛОЖИТЕЛЯ, в 3-дневен срок, заедно с доказателства, че са изпълнени условията по чл. 66, ал. 2 и 11 от ЗОП.

**Чл. 13**. Привличането на подизпълнители за извършването на отделни работи, става съобразно офертата на ИЗПЪЛНИТЕЛЯ. За извършената от подизпълнителите работа ИЗПЪЛНИТЕЛЯТ отговаря като за своя.

**Чл. 14.** ИЗПЪЛНИТЕЛЯТ се задължава да осигурява достъп за извършване проверки на място от страна на ВЪЗЛОЖИТЕЛЯ и други контролни органи, като осигури присъствието на негов представител, да осигури достъп до строителната площадка, преглед на цялата документация, да съдейства при вземане на проби, извършване на замервания, набиране на снимков материал и др. при изпълнение на договора за СМР. Да изпълнява мерките и препоръките, съдържащи се в докладите от проверки на място.

**Чл. 15**. ИЗПЪЛНИТЕЛЯТ е длъжен да спазва законовите изисквания, свързани със строителството, включително изискванията на Законодателството на Европейската общност.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 16.** ВЪЗЛОЖИТЕЛЯТ се задължава:

(1) Да предостави на ИЗПЪЛНИТЕЛЯ строителната площадка за времето, предвидено за изпълнение на обекта - предмет на настоящия договор, и за реализиране целите по договора.

(2) Да осигури свободен достъп на ИЗПЪЛНИТЕЛЯ до обекта съгласно одобрения график.

(3) Да съдейства за изпълнението на договорените работи, като своевременно решава всички технически проблеми, възникнали в процеса на работа, които са от неговата компетенция, както и да проведе своевременно всички административни процедури, предшестващи и обезпечаващи строителството по настоящия договор.

(4) Да приеме в срок изпълнените работи.

(5) Да заплати в договорените срокове и при условията на договора дължимите суми на ИЗПЪЛНИТЕЛЯ.

(6) Да уведомява ИЗПЪЛНИТЕЛЯ писмено, чрез Уведомително писмо, при установяване на появили се в гаранционния срок дефекти.

**Чл. 17**. ВЪЗЛОЖИТЕЛЯТ има право:

(1) Да оказва текущ контрол по изпълнението на работата. Контролът ще се осъществява от определени от ВЪЗЛОЖИТЕЛЯ длъжностни лица, които ще подписват от негово име протоколите за извършените констатации.

(2) Да иска от ИЗПЪЛНИТЕЛЯ да изпълни и предаде възложената работа в срок и без отклонения от поръчката.

(3) Във всеки момент от изпълнението на договора да изисква информация за хода на изпълнението и да изисква некачествено изпълнени работи да бъдат отстранени или поправени своевременно, съгласно изискванията на одобрените проекти и нормативните документи, като допълнителните разходи в тези случаи са за сметка на ИЗПЪЛНИТЕЛЯ.

(4) Да удържа начислените и предявени неустойки и/или санкции за неизпълнение от дължимите плащания.

(5) Да откаже да приеме извършените работи при установяване на отклонения от качеството на извършените работи и/или на вложените основни и спомагателни материали, както и в случай, че изпълнените работи не са придружени от необходимите документи, сертификати и строителни книжа, или че са изпълнени в отклонение от договора.

(6) При възникнали дефекти в извършените СМР в периода на гаранционния срок на същите, да изиска дефектите да бъдат отстранени от ИЗПЪЛНИТЕЛЯ без допълнително заплащане, в срок от 5 (пет) календарни дни.

(7) Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители или при включване на подизпълнител по време на изпълнение на договора.

**VІ. ПРИЕМАНЕ НА ОБЕКТА**

**Чл. 18. (1)** При завършване на работата, **ИЗПЪЛНИТЕЛЯТ** отправя писмена покана до **ВЪЗЛОЖИТЕЛЯ** да направи оглед и да приеме извършената работа.

* 1. Извършените СМР се приемат с протокол/и за установяване на действително извършени и подлежащи на заплащане СМР - количествено-стойностна сметка с “наверижване”, изготвени от **ИЗПЪЛНИТЕЛЯ** и подписани от **КОНСУЛТАНТА**, **ПРОЕКТАНТА**, упражняващ авторски надзор и **ВЪЗЛОЖИТЕЛЯ** или упълномощено от него лице.
	2. Протоколът/ите по предходната алинея се придружават от подробна/и количествена/и сметка/и (ведомости), придружена/и от чертежи, скици, схеми и др. при необходимост;
	3. За отделните видове работи се съставят актове по Наредба № 3/31.07.2003 г. за съставяне на актове и протоколи по време на строителството и се подписват от съответните лица. Същите имат доказателствена сила при установяване на обстоятелствата, свързани с изпълнението и приемането на работите по предмета на договора и следва да са придружени с надлежни доказателства за качеството на извършваните СМР (сертификати, декларации за съответствие, протоколи от лабораторни проби и др., според естеството на работата).

**Чл. 19.** Непредвидените разходи ще се доказват със следните документи:

1. Писмо-обосновка от **ИЗПЪЛНИТЕЛЯ,** съгласувано от лицето, упражняващо строителен надзор, детайлно изясняващо обстоятелствата наложили извършването на допълнителни (непредвидени) строително - монтажни дейности;
2. Подробна количествено-стойностна сметка (на хартиен и електронен носител), изготвена от **ИЗПЪЛНИТЕЛЯ** и съгласувана от **КОНСУЛТАНТА**, упражняващ строителен надзор и **ПРОЕКТАНТА**, упражняващ авторски надзор;
3. Становище от **ПРОЕКТАНТА**, упражняващ авторски надзор, относно допустимостта и обосноваността на извършването на непредвидени разходи;
4. Заповед за изменяне на количествено-стойностна сметка (вариационна заповед), книга на обекта, издадени от **КОНСУЛТАНТА**, упражняващ строителен надзор;
5. Всички придружаващи строителния процес актове и протоколи, удостоверяващи че са постигнати изискванията на проекта, съгласно Наредба № 3 от 2003 г. за съставяне на актове и протоколи по време на строителство и според изискванията на ЗУТ, имащи пряко отношение към изпълнените непредвидени разходи;
6. Протокол за установяване на действително извършени и подлежащи на заплащане непредвидени разходи, изготвен от **ИЗПЪЛНИТЕЛЯ** и подписан от **КОНСУЛТАНТА**, **ПРОЕКТАНТА**, упражняващ авторски надзор и **ВЪЗЛОЖИТЕЛЯ** или упълномощено от него лице;
7. Други допълнителни документи при необходимост и/или промяна в условията и реда на Наредба 12 от 25.07.2016г. за прилагане на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР за периода 2014-2020 г.

**Чл. 20.**(1) **ВЪЗЛОЖИТЕЛЯТ**, в срок до 5 (пет) работни дни от получаване на документите по чл. 18 и/или чл. 19 от **ИЗПЪЛНИТЕЛЯ**, извършва проверки за съответствието на заявените в документите данни и параметри с реално извършените на обекта.

(2) В случай че **ВЪЗЛОЖИТЕЛЯТ** откаже да одобри някой от документите по чл. 18 и/или чл. 19, той представя на **ИЗПЪЛНИТЕЛЯ** мотивирано писмено становище за отказа си, като в този случай последният е длъжен да предприеме действия по отстраняване на причините за този отказ, като се съобрази с предписанията на **ВЪЗЛОЖИТЕЛЯ**.

(3) Независимо от горните алинеи, в случай че при извършване на административни проверки и/или проверки на място, ДФЗ – РА установи несъответствие с предварително договорените и заявени параметри (количества, дейности) и реално изпълнените такива, в резултат на което съответните разходи са определени като недопустими, **ИЗПЪЛНИТЕЛЯТ** коригира изготвените документи до размера на реално извършените и доказани за допустими разходи.

**Чл. 21.(1)** Предаването на обекта на **ВЪЗЛОЖИТЕЛЯ** се удостоверява с подписването на Констативен акт за установяване годността за приемане на строежа, съгласно чл. 176, ал. 1 от ЗУТ (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството) без забележки.

(2) В срок от 5 (пет) работни дни след подписването на Констативен акт за установяване годността за приемане на строежа, съгласно чл. 176, ал. 1 от ЗУТ (Приложение № 15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството) и получаване на окончателния доклад от страна на **КОНСУЛТАНТА**, упражняващ строителен надзор, **ВЪЗЛОЖИТЕЛЯТ** е длъжен да отправи искане до ДНСК за назначаване на Държавна приемателна комисия в съответствие с изискванията на Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, като осигури разходите по нея.

**Чл.22.** За окончателно приемане на изпълнението на договора от **ВЪЗЛОЖИТЕЛЯ** се счита издаването на Разрешение за ползване на обекта.

**VІІ. ГАРАНЦИИ ЗА ИЗПЪЛНЕНИЕ И ГАРАНЦИОННИ УСЛОВИЯ**

**Чл**. **23.** (1) **Гаранция, обезпечаваща авансово предоставените средства**. Преди получаване на авансово плащане, Изпълнителят предоставя на Възложителя гаранция, която обезпечава авансово предоставените средства по този договор. Тя се представя до размера на тези **средства  *и е в размер на ………………… лева /съгласно чл.6, ал.1 от договора/.***

(2) Гаранцията за авансово предоставените средства се представя по избор на изпълнителя в една от формите посочени в ЗОП и ал.6 от настоящия член и при спазване изискванията на ал. 8-10 от настоящия член.

(3) **Гаранцията за авансово предоставените средства се освобождава до три дни след връщане или усвояване на аванса** съгласно разпоредбата на чл. 111, ал. 3 от ЗОП.

(4) Възложителят пристъпва към усвояване на гаранцията за авансово плащане /в зависимост от вида, в който е предоставена/ в случай, че договорът е бил прекратен по каквато и да е причина и изпълнителят не е извършил никаква работа по договора или извършената и приета работа е на стойност по-малка от стойността на изплатеният аванс. В последният случай усвояването на предоставената гаранция за авансовото плащане е до размера на усвоения аванс. В случай, че избраният изпълнител доброволно е изплатил обратно на възложителя дължимата сума по авансовото плащане по негово поискване, възложителят не пристъпва към усвояване на гаранцията.

(5) **Гаранция, обезпечаваща изпълнението на договора**. Условия и размер на гаранцията за изпълнение на договора. Гаранцията за изпълнение на договора е в размер на ............ лв. (......................словом), представляващи **3 (три) на сто от общата стойност на договора без ДДС.**

(6) Гаранциите се предоставят в една от следните форми:

1. Парична сума;
2. Банкова гаранция;
3. Застраховка, която обезпечава изпълнението чрез покритие на отговорността на изпълнителя.

Гаранциите по т. 1 и т. 2 може да се предоставят от името на изпълнителя за сметка на трето лице – гарант.

(7) Изпълнителят избира сам формата на гаранцията за изпълнение. Когато избраният за изпълнител е обединение, което не е ЮЛ, всеки от съдружниците в него може да е наредител по банковата гаранция, съответно вносител на сумата на гаранцията или титуляр на застраховката.

(8) Когато изпълнителят избере съответната гаранция за изпълнение да бъде представена под формата на парична сума, тя може да бъде внесена по банков път по сметката на Възложителя:

Титуляр: Община Борован

Банка: Инвест банк-финансов център Враца

BIC: IORT BGSF

IBAN: BG 60 IORT 7373 3301 6847 00

 (9) Когато изпълнителят избере гаранцията за обезпечаване на договора за изпълнение да бъде банкова гаранция, тогава в нея трябва да бъде изрично записано, че е:

- безусловна и неотменима;

- в полза на Община Борован;

- със срок на валидност най-малко 30 дни след срока на изпълнение на договора;

При представяне на гаранция, в платежното нареждане или в банковата гаранция, изрично се посочва договорът, за който се представя гаранцията.

(10) Когато изпълнителят избере да представи гаранция за изпълнение под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания: - застрахователната сума по застраховката, обезпечаваща изпълнението на договора, следва да бъде равна на 3% (три процента) от стойността на договора без ДДС;

- застраховката трябва да бъде сключена за конкретния договор и в полза на Община Борован;

- застрахователната премия трябва да е платима еднократно;

- със срок на валидност най-малко 30 дни след срока на изпълнение на договора;

(11) **Задържане и освобождаване на гаранцията, обезпечаваща изпълнението на договора**:

1. ВЪЗЛОЖИТЕЛЯТ освобождава гаранцията за изпълнение в 30 (тридесет) дневен срок при приключване на дейностите по СМР и въвеждане на обекта в експлоатация.

2. Възложителят освобождава гаранцията за изпълнение без да дължи лихви за периода, през който средствата законно са престояли при него.

(12) ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по него от страна на ИЗПЪЛНИТЕЛЯ, вкл. при възникване на задължение на ИЗПЪЛНИТЕЛЯ за плащане на неустойки.

(13) ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, равна на размера на начислените неустойки в настоящия договор, ако ИЗПЪЛНИТЕЛЯТ е надвишил срока за изпълнение.

(14) При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията, обезпечаваща изпълнението на договора, се усвоява изцяло като обезщетение за прекратяване на договора. ВЪЗЛОЖИТЕЛЯТ си запазва правото да търси допълнително обезщетение, когато размерът на гаранцията не покрива нанесените вреди от неизпълнението и предвидените в договора неустойки.

(15) В случаите на усвояване от ВЪЗЛОЖИТЕЛЯ на суми от гаранцията за изпълнение на договора, ИЗПЪЛНИТЕЛЯТ е длъжен в срок до 10 работни дни да възстанови пълния размер на гаранцията.

(16) Ако ИЗПЪЛНИТЕЛЯТ не възстанови размера на гаранцията в горепосочените случаи, ВЪЗЛОЖИТЕЛЯТ има право да прекрати с едностранно волеизявление и без предизвестие този договор и да задържи останалия размер на предоставената гаранция за изпълнение.

**Чл. 24**. (1) **Гаранционният срок на извършените СМР е съгласно предвидения за този вид СМР срок в Наредба №2/31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнение строителни и монтажни работи, съоръжения и строителни обекти.**

(2) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти от изпълненото СМР за срока по предходната алинея.

(3) Гаранционните срокове започват да текат от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация).

(4) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ чрез Уведомително писмо. ИЗПЪЛНИТЕЛЯТ е длъжен да организира материални и човешки ресурси и да започне работа за отстраняване на дефектите в срок 5 (пет) календарни дни, като фактическото отстраняване следва да се осъществи в минималния технологично необходим срок.

(5) ИЗПЪЛНИТЕЛЯТ не може да откаже отстраняването на възникнали дефекти в изпълненото СМР, като се позовава на некачествени материали или изтекъл срок на годност на вложените материали.

**VIIІ. КОНТРОЛ И УКАЗАНИЯ**

**Чл. 25**. Контролът по изпълнението на строително-монтажните работи ще се осъществява от ВЪЗЛОЖИТЕЛЯ, в изпълнение на това му правомощие, предписанията са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката, очертани с този договор.

**ІХ. НЕИЗПЪЛНЕНИЕ. ОТГОВОРНОСТ И САНКЦИИ**

**Чл. 26**. ИЗПЪЛНИТЕЛЯТ носи отговорност за:

- Изпълнението на строежите в съответствие с издадените строителни книжа и с изискванията на чл. 169, ал. 1 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;

- Изпълнението на строителните и монтажните работи с материали, изделия, продукти и други в съответствие със съществените изисквания към строежите;

- Изготвяне и съхраняването на документацията по изпълнението на строежите, съгласно изискванията на ЗУТ;

- Съхраняването и предоставянето при поискване от контролен орган на строителните книжа и заповедната книга на строежа по чл. 170, ал. 3 от ЗУТ;

- Уреждане на трудово-правните отношения с целия персонал, ангажиран с изпълнение на поръчката, в съответствие с изискванията на българското законодателство.

**Чл. 27**. ИЗПЪЛНИТЕЛЯТ отговаря за действията на трети лица, допуснати от него до обекта /без контролните органи/, като за свои действия.

**Чл. 28**. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

**Чл. 29**. При забава за завършване и предаване на работите по настоящия договор в оферирания срок ИЗПЪЛНИТЕЛЯТ дължи неустойка в размер на 0.5% (нула цяло и пет десети процента) от общата цена без ДДС по чл. 4, ал. 1 от този договор, за всеки просрочен ден, но не повече от 10 % (десет процента) от цената без ДДС.

(2) При забава на извършване на предвидено плащане по настоящия договор в предвиденият срок, ВЪЗЛОЖИТЕЛЯ, дължи неустойка в размер на 0.5% (нула цяло и пет десети процента) от общата цена без ДДС по чл. 4, ал. 1 от този договор, за всеки просрочен ден, но не повече от 10 % (десет процента) от цената без ДДС, освен в случайте, когато забавянето е по вина на финансиращия орган.

**Чл. 30.** ВЪЗЛОЖИТЕЛЯТ удовлетворява претенциите си, в случай че същите са обосновани. Удовлетворяването на претенциите се осъществява по следния ред:

1. чрез прихващане от дължими суми;

2. при липса на такива суми – по общия ред с покана за доброволно изпълнение и пристъпване към принудително събиране на дължимите суми по законоустановения ред.

**Чл. 31.** При частично неизпълнение на възложената работа, ИЗПЪЛНИТЕЛЯТ дължи неустойка в размер на стойността на неизпълнените работи.

**Чл. 32**.(1) Ако разходите, направени от Община Борован, не бъдат възстановени по вина на ИЗПЪЛНИТЕЛЯ, последният дължи възстановяване на направените плащания от Община Борован. При невъзстановяването им, ВЪЗЛОЖИТЕЛЯТ се удовлетворява по общия ред – покана за доброволно изпълнение и пристъпване към принудително събиране на дължимите суми по законоустановения ред.

(2) Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване по сметка на **ВЪЗЛОЖИТЕЛЯ**.

**X. ФОРСМАЖОРНИ ОБСТОЯТЕЛСТВА**

**Чл. 33**. (1) Форсмажорно събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

(2) Не представлява “непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

**Чл. 34**. (1) Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

(2) Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

(3) Ако форсмажорно събитие е възпрепятствало ИЗПЪЛНИТЕЛЯ да осъществи дейностите по настоящия договор, сроковете по договора спират да текат и на ИЗПЪЛНИТЕЛЯ не може да се търси отговорност за неизпълнение или забава.

(4) Страните не носят отговорност една спрямо друга по отношение на вреди, претърпени като последица от форсмажорно събитие.

(5) През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

(6) Страните възобновяват изпълнението на задълженията си по настоящия договор веднага, щом е възможно след отпадане на форсмажорното събитие.

**Чл. 35**. Изпълнението се спира при спиране на плащанията, за които няма установена вина на някоя от страните по настоящия договор, за което се съставя Акт за установяване състоянието на строежа при спиране на строителството (обр. 10) от Наредба № 3/31.07.2003 г. При отпадане на обстоятелството изпълнението на договора продължава след съставяне и подписване на Акт за установяване състоянието на строежа и СМР при продължаване на строителството за всички спрени строежи по общия ред и предвидените в чл. 7, ал. 3, т. 10 други случаи (обр. 11) от Наредба № 3/31.07.2003 г.

**ХI. НОСЕНЕ НА РИСКА**

**Чл. 36**. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ, от момента на предоставянето на строителната площадка за изпълнение на СМР.

(2) ВЪЗЛОЖИТЕЛЯТ носи риска от погиване или повреждане на вече приетите СМР, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**ХІІ. ПРЕКРАТЯВАНЕ НА ДОГОВОРА**

**Чл. 37.** (1) Действието на този договор се прекратява:

1. с изпълнението на всички задължения на страните и изтичане на гаранционния срок по чл. 24;

2. по взаимно съгласие между страните, изразено в писмена форма;

3. при незапочване на строителството в 30-дневен срок от датата на предаване на обекта на ИЗПЪЛНИТЕЛЯ за извършване на СМР с протокол за предаване на строителната площадка.

4. когато след започване на работа, и на всеки последващ етап от изпълнението на обекта, се установи, че:

- има несъответствие с предложената строителна програма.

- се установи отклонение от приложения линеен график.

- се установят други отклонения от предвидените в договора ангажименти.

5. в случаите на чл. 118, ал. 1 от ЗОП;

6. в други случаи, предвидени в закон;

(2) В случай че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

(3) В случаите на т. 3 на ал. 1 за незапочване на работата се счита непредприемането на действия съобразно предложения линеен график за изпълнение на поръчката или предприемане на частични или такива действия, които показват отклонение от одобрения линеен график за изпълнението на поръчката. На 15-тия ден ВЪЗЛОЖИТЕЛЯТ се задължава да уведоми ИЗПЪЛНИТЕЛЯ за незапочването или изоставането. Ако до 30-тия ден ИЗПЪЛНИТЕЛЯТ не приведе изпълнението в предвидения график, ВЪЗЛОЖИТЕЛЯТ предприема действия по прекратяване на договора. Прекратяването на договора става едностранно от страна на ВЪЗЛОЖИТЕЛЯ, който изготвя протокол с установяване на незапочването на дейността или започването на частични дейности в драстично отклонение с приетия линеен график. Договорът се прекратява само с уведомяването на ИЗПЪЛНИТЕЛЯ след изтичането на 30-дневния срок от предаването на обекта и се счита за прекратен от момента достигане на уведомяването до изпълнителя.

(4) В случаите на т. 4 на ал. 1, ВЪЗЛОЖИТЕЛЯТ дава 15-дневен срок на ИЗПЪЛНИТЕЛЯ да приведе изпълнението на обекта в съответствие с поетите ангажименти и ако в този срок ИЗПЪЛНИТЕЛЯТ не приведе обекта в състояние, съобразно поетите ангажименти, ВЪЗЛОЖИТЕЛЯТ може да прекрати договора с едностранно уведомление. Договорът се счита за прекратен от момента на получаване на уведомлението от ИЗПЪЛНИТЕЛЯ.

(5) В случаите на ал. 3 и ал. 4 от настоящия член, ВЪЗЛОЖИТЕЛЯТ може и да не прекрати договора, ако прецени и ИЗПЪЛНИТЕЛЯТ докаже, че временните отклонения и междинното забавяне могат да бъдат преодоляни и крайният срок ще бъде спазен, както и качественото и количествено изпълнение на обекта на договора. Във всички случаи обаче ВЪЗЛОЖИТЕЛЯТ си запазва правото на преценка и може да прекрати договора по реда на ал. 3 и ал. 4 на настоящия член независимо от обосновката на изпълнителя.

(6) В случаите на ал. 3 и ал. 4 от настоящия член ВЪЗЛОЖИТЕЛЯТ заплаща на ИЗПЪЛНИТЕЛЯ само стойността на тези работи, които са извършени качествено и могат да му бъдат полезни. За претърпените вреди ВЪЗЛОЖИТЕЛЯТ може да претендира обезщетение.

**Чл. 38**. ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

**XІІІ. СПЕЦИФИЧНИ УСЛОВИЯ**

**Чл. 39**. Независимо от клаузите на настоящия договор при определяне или възникване на нови правила от финансиращия орган, установени в негови документи, същите имат предимство пред клаузите на настоящия договор и се изпълняват по този ред. По реда на тази разпоредба не може да се променя предмета на договора. Изменението става по реда на чл.116 от ЗОП.

**Чл. 40**. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

(2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Държавни органи по силата на нормативни актове и разпоредби.

**Чл. 41.** (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

(3) Когато препятствията са по независещи и от двете страни причини, разноските по отстраняването на препятствията се поемат поравно.

**Чл. 42**. Нищожността на някоя клауза от настоящия договор не води до нищожност на друга клауза или на договора като цяло.

**Чл. 43**.(1) Настоящият договор не може да бъде променян или допълван, освен по изключение при спазване на условията на ЗОП.

(2)Възникнали след сключване на Договора правила и указания на Управляващия орган на ПРСР 2014-2020 г., които поставят клаузи от него в противоречие с тях или клаузи от настоящия Договор уреждат по различен начин отношенията между страните, имат предимство пред клаузите на настоящия Договор. В този смисъл възникването на нови правила и условия в нормативен документ, договорът за безвъзмездна финансова помощ, както и всякакви други документи и указания от УО, свързани с размера на цената, начина на плащане, начина на отчитане, както и всякакви други условия, продиктувани от новите правила се считат за основание за промяна на сключения договор по смисъла на чл. 116, ал. 1, т. 1 от ЗОП, като обхватът и естеството на възможните изменения, както и условията, при които те могат да се използват не трябва да води до промяна в предмета на договора.

**Чл. 44**. Всички допълнително възникнали въпроси след подписването на договора и свързани с неговото изпълнение ще се решават от двете страни в духа на добрата воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП и предходния член от настоящия договор.

**Чл. 45**. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл. 46**. (1) Всички съобщения между страните във връзка с настоящия договор следва да бъдат в писмена форма и са подписани от упълномощените представители на ВЪЗЛОЖИТЕЛЯ или ИЗПЪЛНИТЕЛЯ. Съобщенията ще се получават на следните адреси:

1. за ВЪЗЛОЖИТЕЛЯ: …………………………………………………………..

2. за ИЗПЪЛНИТЕЛЯ: …………………………………………………………..

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

(3) За дата на съобщението се смята:

- датата на предаването – при ръчно предаване на съобщението срещу подпис от страна на упълномощено лице;

- датата на пощенското клеймо на обратната разписка – при изпращане по пощата;

- датата на приемането – при изпращане по факс.

**Чл. 47.** За неуредените в настоящия договор въпроси се прилагат разпоредбите на действащото законодателство на Република България.

**Чл.48**. Неразделна част от настоящия договор са следните приложения:

1. Техническа спецификация на Възложителя;

2. Предложение за изпълнение на поръчката на Изпълнителя с приложен линеен календарен график и диаграма на работната ръка;

3. Ценово предложение на Изпълнителя с приложена КСС.

Настоящият договор се изготви и подписа в четири (4) еднообразни екземпляра - три за ВЪЗЛОЖИТЕЛЯ и един за ИЗПЪЛНИТЕЛЯ.

ВЪЗЛОЖИТЕЛ: ИЗПЪЛНИТЕЛ:

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Текстовете на чл.10 се прилагат, когато изпълнителят е посочил в офертата си, че ще ползва подизпълнител/и и частта от поръчката, която се изпълнява от подизпълнител/и, може да бъде предадена като отделен обект на изпълнителя или възложителя. [↑](#footnote-ref-2)